"Tswela ntle kwana selotjana towe." Kgafetsa ho rialo mosadi wa ntataeho yena Mohau, mora wa hae ka lenyalo e seng ka ho mo beleha. KgafetsaMohau o re feela, "Ke leboha lekgutlana la ka, Ramasedi." Kgalefo ya eommae e be e tukang mollo ha Mohau a bua jwalo, a ikgothatsa jwalo. Mmadibetjheng jwale o sa tla komelaka ngwana, a mo sehollake, a motsholele maqa a sa butswa ho fihlela Mohau a re phuru! a ilo hahlwa kemoya ka ntle. Ha a balehela ka ntle jwalo o ne a baka mehau ruri. O mathajwalo a kotlobane a bonela lefatshe haufi, a tsamaya a bidibidika, a be a yo re fatshe putla! O ema ka thata mono moo a wetseng teng, a ntanohlotsetsa pele, a tshematshema jwalo ka ntjanyana e tshwerweng e utswamahe serobeng sa dikgoho. Yane mmae o thabiswa ke ntho tse jwalohobane o nyemotsa Mohau feela ha a sudubana fatshe jwalo, kapa a mofelehetse ka ho re, "Ha e ye kwana!" Mohau yena o boela a ikgothatsa kaho re: "Ke leboha lekgutlana la ka, Ramasedi."